b'\n_START_ARTICLE_\nHare Kri\xc5\xa1na\n_START_PARAGRAPH_\nGibanje Hare Kri\xc5\xa1na je popularno ime za Mednarodno dru\xc5\xa1tvo za zavest Kri\xc5\xa1ne (v izvirniku International Society for Krishna Consciousness, ISKCON), vaj\xc5\xa1navsko versko skupnost, ki izvira iz hinduizma. \xc4\x8ceprav Hare Kri\xc5\xa1no nekateri uvr\xc5\xa1\xc4\x8dajo med nova verska gibanja, temelji njena osnovna filozofija na nekaj tiso\xc4\x8d let starih spisih kot sta Bhagavad-gita in \xc5\xa0rimad Bhagavatam. Zna\xc4\x8dilnosti gibanja in njegove kulture segajo v Indijo poznega 15. stoletja._NEWLINE_Gibanje ISKCON je leta 1965 na temeljih vi\xc5\xa1nuizma osnoval indijski menih \xc5\xa0rila Prabhupada, da bi v zahodnem svetu vpeljal kulturo zavesti Kri\xc5\xa1ne s prakticiranjem bhakti-joge, pri kateri sodelujo\xc4\x8di usmerijo svoje misli in dejanja tako, da ustre\xc5\xbeejo\xc2\xa0\xc2\xbbvsevi\xc5\xa1njemu\xc2\xab\xc2\xa0gospodu, Kri\xc5\xa1ni (bogu).\n_START_SECTION_\nIzvor religije\n_START_PARAGRAPH_\nV letu 1965 je v ZDA iz Indije pripotoval skoraj sedemdesetletni menih \xc5\xa0rila Prabhupada in sam za\xc4\x8del ustanavljati svetovno zvezo preko sto templjev, komun, farm in tako imenovanih izobra\xc5\xbeevalnih in\xc5\xa1titutov. Od samega za\xc4\x8detka je ISKCON stalno pridobival \xc4\x8dlane, danes pa je poznan po vsem svetu._NEWLINE_Kljub temu da je bilo gibanje Hare Kri\xc5\xa1na na Zahodu uveljavljeno samo zadnji dve desetletji, se njegove korenine raztezajo v tiso\xc4\x8de let staro preteklost Indije. \xc5\xbdivljenjski stil in filozofska prepri\xc4\x8danja so osnovani na prastarih spisih poznanih kot Vede._NEWLINE_Vede so se izvorno ohranjale z ustnim izro\xc4\x8dilom, v sanskrtu pa so bile zapisane pred 5000 leti. Njihov sestavljavec, Gospod Vyasadeva, je delo razdelil na ve\xc4\x8d razdelkov o materialnem in duhovnem znanju, ter posamezne razdelke poveril svojim u\xc4\x8dencem . Na ta na\xc4\x8din so se spisi razvili v \xc5\xa1tiri osnovne Vede, ki so dopolnjene z Vedanta Sutro, 108 Upani\xc5\xa1adami in 18 Puranami, poznanimi pod skupnim imenom\xc2\xa0\xc2\xbbPeta Veda\xc2\xab. Zaklju\xc4\x8dek Ved, Bhagavat Purana ali \xc5\xa0rimad Bhagavatam vsebuje v 18.000 verzih bistvo (povzetek) vedske modrosti. Dve nadaljnji deli sta epski in sicer \xe2\x80\x93 Mahabharata, ki vsebuje tudi dobro znano Gospodovo pesem \xe2\x80\x93 Bhagavat Gito in zgodba o Gospodu Rami, kot je povedana v Ramajani._NEWLINE_Proces opisan v Vedah je proces postopnega vzdigovanja do stopnje realizacije (spoznanja) Boga. Vedska modrost je bila nato skrbno ohranjevana in je skozi stoletja sestopala po u\xc4\x8diteljskem mediju\xc2\xa0\xc2\xbbguru paprampara\xc2\xab\xc2\xa0t.j nasledstvu u\xc4\x8dencev samo-spoznanih duhovnih u\xc4\x8diteljev in njihovih u\xc4\x8dencev._NEWLINE_V za\xc4\x8detku 16. stoletja se je v Indiji zgodil duhovni preporod. Vodil ga je vedski filozof, mistik in svetnik gospod Caitanya (1486-1534). Izzval je religiozne voditelje svojega \xc4\x8dasa, za katere je \xc4\x8dutil, da so du\xc5\xa1ili nauke vedskega znanja. Samo kastno zavestni duhovniki so imeli dostop do Ved in ti so smatrali, da je duhovno \xc5\xbeivljenje prednostna pravica izobra\xc5\xbeene manj\xc5\xa1ine. Religijo je jemal iz templjev in med ljudmi, ne glede na njihovo kasto, propagiral predanost Gospodu Kri\xc5\xa1ni ter tako za\xc4\x8del mno\xc5\xbei\xc4\x8dno gibanje, ki je zajelo Indijski podkontinent ter si pridobilo na milijone privr\xc5\xbeencev. Gibanje Hare Kri\xc5\xa1na je poskus, da bi prastaro modrost Puran in Upani\xc5\xa1ad skozi prakti\xc4\x8den nauk gospoda Caitanye izrazili izven Indije.\n_START_SECTION_\nPovezava s hinduizmom\n_START_PARAGRAPH_\nVede so svete 600 milijonom \xc4\x8dlanov (pripadnikov) hinduizma, tretje najve\xc4\x8dje religije na svetu. O Bhagavat Giti tj. Gospodovi pesmi, ki je eden od bistvenih tekstov gibanja Hare Kri\xc5\xa1na, se \xc4\x8desto govori kot o Bibliji hinduizma. Vendar hinduizem ne opisuje samo ene monolitne religije, pa\xc4\x8d pa \xc5\xa1irok spekter razli\xc4\x8dnih duhovnih poti, ki so sledile svoj izvor v dolo\xc4\x8denih oddelkih Ved. Najstarej\xc5\xa1a in najbolj povezovalna od vedskih tradicij je morda monoteisti\xc4\x8dna sanatana dharma (ve\xc4\x8dna predpisana dol\xc5\xbenost), ve\xc4\x8dni nauk oziroma nauk akademsko poznan kot vaj\xc5\xa1navizem.\n_START_SECTION_\nMeditacija in petje\n_START_PARAGRAPH_\n\xc4\x8clani gibanja Hare Kri\xc5\xa1na prakticirajo meditacijo z mantro. V sanskrtu\xc2\xa0\xc2\xbbmanas\xc2\xab\xc2\xa0pomeni\xc2\xa0\xc2\xbbum\xc2\xab\xc2\xa0in\xc2\xa0\xc2\xbbtra\xc2\xab\xc2\xa0pomeni\xc2\xa0\xc2\xbbosvobajati\xc2\xab. Tako je mantra kombinacija zvokov: zvo\xc4\x8dna vibracija, katere namen je um osvoboditi strahov, ki izvirajo iz posvetne vpletenosti. Vedska literatura primerja um z ogledalom, sedanje stanje duhovne pozabe pa z ogledalom na katerem se je nabral prah. Mantra-meditacija (mantranje), po Vedah, \xc4\x8disti prah z ogledala uma tako, da lahko vidimo izvorno jastvo. Ko je duhovna narava notranje dojeta (zaznana), strahovi povzro\xc4\x8deni z iluzijo prenehajo in ljudje do\xc5\xbeivljajo duhovno sre\xc4\x8do._NEWLINE_\xc4\x8clani in simpatizerji Mednarodnega dru\xc5\xa1tva za zavest Kri\xc5\xa1ne pojejo mantro Hare Kri\xc5\xa1na: Hare Kri\xc5\xa1na, Hare Kri\xc5\xa1na, Kri\xc5\xa1na, Kri\xc5\xa1na, Hare, Hare; Hare Rama, Hare Rama, Rama, Rama, Hare, Hare zato, ker jo Vede poimenujejo kot maha mantro oziroma\xc2\xa0\xc2\xbbVelika mantra\xc2\xab. Ta mantra iz \xc5\xa1estnajstih besed se v tej dobi posebno priporo\xc4\x8da, kot najla\xc5\xbeja metoda za samospoznavanje._NEWLINE_Kri\xc5\xa1na je sanskrtsko ime Boga in pomeni\xc2\xa0\xc2\xbbvseprivla\xc4\x8den\xc2\xab, drugo ime Rama pomeni\xc2\xa0\xc2\xbbrezervoar zadovoljstva\xc2\xab, bo\xc5\xbeanska energija Gospoda pa se naslavlja s Hare. Vedsko znanje u\xc4\x8di, da glede na to, da smo stalni slu\xc5\xbeabniki Boga, petje njegovih imen ni umetno obremenjevanje uma, pa\xc4\x8d pa je tako naravno kot klic otroka po materi. Obstajata dva na\xc4\x8dina petja maha-mantre. Posameznik lahko poje v skupini (kirtan) ali pa mantra tako, da mantro mehko govori sam sebi (japa). Japa-meditacija se izvaja tako, da se uporabi vrvico (molek) s 108 lesenimi molitvenimi kroglicami za pove\xc4\x8danje koncentracije. Medtem, ko se pojejo imena Kri\xc5\xa1ne, se \xc5\xa1tejejo lesene kroglice. Za obe metodi ni strogih in trdnih pravil._NEWLINE_Bhakte Kri\xc5\xa1ne na javnih mestih pogosto izvajajo sankirtan s petjem ob spremljavi glasbenih in\xc5\xa1trumentov tako, kakor je pred 500 leti to uvedel Gospod Caitanya. Po njihovem prepri\xc4\x8danju to pomeni, da svojo duhovno realizacijo delijo z drugimi. Sam ustanovitelj ISKCON je svoje zgodnje u\xc4\x8dence organiziral v uradno dru\xc5\xbebo z namenom, da bi u\xc4\x8dili druge.\n_START_SECTION_\nVegetarijanstvo\n_START_PARAGRAPH_\nVedski spisi vzpostavljajo nenasilje (ahimsa) kot eti\xc4\x8dno osnovo vegetarijanstva. Glede na Vede je Bog Vrhovni O\xc4\x8de vseh \xc5\xbeivih bitij in ne samo ljudi. Tako se, po Vedah, klanje nedol\xc5\xbenih \xc5\xbeivali ena\xc4\x8di z ubijanjem brata ali sestre._NEWLINE_Bhakte Hare Kri\xc5\xa1na se dr\xc5\xbeijo zdrave diete, ki izklju\xc4\x8duje meso, ribe in jajca. Po mnjenju prista\xc5\xa1ev to, da rastlini vzamemo \xc5\xbeivljenje, povzro\xc4\x8di mnogo manj\xc5\xa1o bole\xc4\x8dino od tiste pri visoko ob\xc4\x8dutljivih \xc5\xbeivalih kot je krava ali tele._NEWLINE_Po zakonu karme, naravnem zakonu akcije in reakcije, morajo \xc4\x8dlove\xc5\xa1ka bitja trpeti za vsako ubijanje, ki je proti Gospodovim zakonom. Iz tega razloga, kakor tudi zato, da poka\xc5\xbeejo priznavanje in spo\xc5\xa1tovanje do Vrhovnega Lastnika in oskrbovalca vse hrane, bhakte pripravljajo vegetarijanske obroke kot predano \xc5\xbertvovanje Kri\xc5\xa1ni. Tako poduhovljena hrana se imenuje prasadam (milost Kri\xc5\xa1na), ki se jo lahko polno u\xc5\xbeiva brez skrbi, da kr\xc5\xa1imo zakone narave.\n_START_SECTION_\nVidez\n_START_PARAGRAPH_\nNekateri bhakte Hare Kri\xc5\xa1na so videti kot budisti\xc4\x8dni menihi. Obrite glave in oran\xc5\xbena obla\xc4\x8dila v resnici datirajo iz \xc4\x8dasov pred budizmom. V vedski kulturi je oseba oble\xc4\x8dena glede na njen duhovni polo\xc5\xbeaj. Enostavne obleke, \xc4\x8deprav so zunanji izraz, so se po tradiciji nosile, da so pomagale kultivirati usmiljenje in svobodo v nasprotju z ni\xc4\x8devostjo. Zaradi vzdr\xc5\xbeevanja tega na\xc4\x8dina razmi\xc5\xa1ljanja je gibanje Hare Kri\xc5\xa1na obdr\xc5\xbealo dolo\xc4\x8dene elemente vedske tradicije kjerkoli so bili prakti\xc4\x8dni. Slede\xc4\x8d te principe \xc5\xbeenske v Hare Kri\xc5\xa1na gibanju nosijo tradicionalne sarije medtem, ko mo\xc5\xa1ki nosijo obla\xc4\x8dila poznana kot dhoti._NEWLINE_Mladeni\xc4\x8di, ki so napredovali in se dr\xc5\xbeijo celibatnega na\xc4\x8dina \xc5\xa1tudentskega \xc5\xbeivljenja in se tako urijo za menihe, nosijo \xc5\xbeafranasto obarvana obla\xc4\x8dila, poro\xc4\x8deni mo\xc5\xa1ki pa bela. Ve\xc4\x8dina se odlo\xc4\x8di, da si obrije glavo in zadaj pusti le en sam pramen las, ki se imenuje sikha. To storijo v znamenju odpovedi in predaje Kri\xc5\xa1ni, kakor tudi zaradi \xc4\x8disto\xc4\x8de in preprostosti. V\xc2\xa0\xc2\xbbU\xc2\xab\xc2\xa0oblikovani znak na \xc4\x8delu, poznan kot tilak, je narejen iz gline iz svete reke v Indiji. Skupno s temi asketskimi praksami, se bhakte polno predani Kri\xc5\xa1ni, \xc4\x8de prebivajo v tempeljski skupnosti ali ne, vzdr\xc5\xbeujejo vseh vrst intoksinacije, iger na sre\xc4\x8do in nimajo spolnih odnosov izven zakona.'